यूरोपियन एक्सट्रीमली लार्ज टेलिस्कोप (यूरोपियन अति बिसाल दूरबीन) या ईएलटी (ELT) एक ठो खगोलीय बेधशाला बाटे आ एह में दुनिया के सभसे बड़हन साइज के ऑप्टिकल दूरबीन लगावल जा रहल बाटे; वर्तमान में ई चिली देस के अटाकामा रेगिस्तान में अभिन अपने निर्माण के प्रक्रिया में बाटे। एकरा चालू होखे के संभावना साल 2024 में बाटे। अटाकामा के रेगिस्तान में लगभग 3000 मीटर के ऊँचाई वाला सेरो अर्माजोनेस नाँव के पहाड़ के चोटी पर मौजूद ई खगोलीय दूरबीन एह कारण लगावल जा रहल बा कि इहाँ आसमान साल भर बिना बादर के रहे ला।